English: What happens in the winter is that, even though numbers in A&E actually drop, for the people coming in, their conditions tend to be longer term respiratory conditions and they're older. In the summer, actually, A&E admissions tend to be higher, but they tend to be injuries, for example, which don't need as much time in A&E. The issues that we face are these: we need to make sure, as we have done, that social care spending is kept high - and it is higher than it is in England. They're reaping an unfortunate whirlwind in England on that at the moment. It is true to say that the demand is high and I do pay tribute to those who work in the service for the services that they provide. But every consultant in A&E will tell you - and, indeed, it was said again today - that there are too many people going into A&E who don't need to be there. And so what we say to people is: 'Go to see the pharmacist, go to see a GP, and there's out-of-hours GP cover. All these are alternatives - don't just default to A&E simply because A&E can't turn you away'. People are triaged when they get to A&E. If people are not urgent cases, then they do wait longer - that is the reality of it; the urgent cases get treated first. So, yes, people need to make their own choices, their own proper choices, and we will continue to make sure that we fund our hospitals and A&E departments to meet a demand that has been increasing at the rate of 7 per cent a year.
Welsh: Yr hyn sy'n digwydd yn y gaeaf, er bod niferoedd mewn adrannau damweiniau ac achosion brys yn gostwng mewn gwirionedd, i'r bobl sy'n dod i mewn, mae eu cyflyrau yn tueddu i fod yn gyflyrau anadlol tymor hwy ac maen nhw'n hŷn. Yn yr haf, a dweud y gwir, mae derbyniadau i adrannau damweiniau ac achosion brys yn tueddu i fod yn uwch, ond maen nhw'n tueddu i fod yn anafiadau, er enghraifft, nad oes angen cymaint o amser mewn adrannau damweiniau ac achosion brys. Dyma'r problemau yr ydym ni'n eu hwynebu: mae angen i ni wneud yn siŵr, fel yr ydym ni wedi ei wneud, bod gwariant ar ofal cymdeithasol yn cael ei gadw'n uchel - ac mae'n uwch nag ydyw yn Lloegr. Maen nhw yng nghanol storm anffodus yn Lloegr yn hynny o beth ar hyn o bryd. Mae'n wir i ddweud bod y galw yn uchel ac rwy'n talu teyrnged i'r rhai sy'n gweithio yn y gwasanaeth am y gwasanaethau y maen nhw'n eu darparu. Ond bydd pob meddyg ymgynghorol mewn adrannau damweiniau ac achosion brys yn dweud wrthych - ac, yn wir, fe'i dywedwyd eto heddiw - bod gormod o bobl yn mynd i adrannau damweiniau ac achosion brys nad oes angen iddyn nhw fod yno. Ac felly yr hyn yr ydym ni'n ei ddweud wrth bobl yw: 'Ewch i weld y fferyllydd, ewch i weld meddyg teulu, a cheir gwasanaeth meddygon teulu y tu allan i oriau. Mae'r rhain i gyd yn ddewisiadau eraill - peidiwch â mynd i adran damweiniau ac achosion brys yn ddifeddwl dim ond oherwydd na all yr adran damweiniau ac achosion brys eich gwrthod'. Mae pobl yn cael eu brysbennu pan fyddant yn cyrraedd adran damweiniau ac achosion brys. Os nad yw pobl yn achosion brys, yna maen nhw'n aros yn hwy - dyna'r gwirionedd; mae'r achosion brys yn cael eu trin yn gyntaf. Felly, oes, mae angen i bobl wneud eu dewisiadau eu hunain, eu dewisiadau priodol eu hunain, a byddwn ni'n parhau i sicrhau ein bod yn ariannu ein hysbytai a'n hadrannau damweiniau ac achosion brys i fodloni galw sydd wedi bod yn cynyddu ar gyfradd o 7 y cant y flwyddyn.